
ประกาศเทศบาลตำบลทอนหงส์
เรื่อง  สอบราคาซื้อเตาเผาขยะมูลฝอย
………………………………….



ด้วยเทศบาลตำบลทอนหงส์   อำเภอพรหมคีรี   จังหวัดนครศรีธรรมราช   มีความประสงค์จะสอบราคาจัดซื้อเตาเผาขยะมูลฝอย  จำนวน  1  เตา    ราคากลางในการจัดซื้อครั้งนี้  1,900,000.-  บาท  (หนึ่งล้านเก้าแสนบาทถ้วน)   โดยมีรายละเอียดดังนี้
ลักษณะของเตาเผาขยะมูลฝอย




1.  เป็นเตาเผาขยะมูลฝอย  ขนาดกว้างไม่น้อยกว่า  1.50  เมตร  ยาวไม่น้อยกว่า  2.50  เมตร  สูงไม่น้อยกว่า 2.00 เมตร  และปล่องควัน ( ไม่น้อยกว่า 0.39  เมตร สูงไม่น้อยกว่า 6.00 เมตร



2.  ในตัวเตามีห้องเผาไหม้ขยะมีขนาดไม่ต่ำกว่า  0.70  ลูกบาศก์เมตร  และห้องเผาเขม่าควัน  แก๊ส  และดักฝุ่นละอองมีขนาดไม่น้อยกว่า  0.50  ลูกบาศก์เมตร



3.  วัสดุที่ใช้เป็นวัสดุทนไฟ  ประกอบด้วย




-  อิฐทนไฟที่สามารถทดความร้อนไม้ไม่ต่ำกว่า  1,300  C ๐




- อิฐฉนวน




-  ปูนทนไฟ




- เหล็กโครงสร้าง  ความหนาไม่น้อยกว่า  6  มิลิเมตร




- เหล็กแผ่นความหนาไม่น้อยกว่า  3  มิลิเมตร



4.  น้ำหนักเตาไม่น้อยกว่า  8,000  กิโลกรัม



5. สามารถเผาขยะมูลฝอยแห้ง  และเปียกที่มีความชื้นไม่เกิน 20 % ได้ไม่น้อยกว่า  125  กิโลกรัมต่อชั่วโมง  ติดต่อกันได้ตลอดเวลาโดยไม่ต้องหยุดพัก
 


6. ในการเผาไหม้ไม่ใช้วัสดุใด ๆ เป็นเชื้อเพลิง รวมทั้งไฟฟ้าและเครื่องอัดอากาศไปช่วยในการเผาไหม้ นอกจากตัวขยะเองกับธรรมชาติ
 


7. ภายในเตาต้องมีห้องเผาไหม้ทั้งขยะและห้องเผาไหม้เขม่า ควัน แก๊ส พร้อมดักเก็บฝุ่นอย่างพอเพียง



8. การเริ่มเผาขยะเริ่มจุดเตาด้วยขยะแห้งที่มาจากการคัดแยกที่ติดไฟง่าย  สามารถเพิ่มอุณหภูมิจากปกติไปถึง  400  C ๐  ได้ภายใน  30  นาที ก่อนนำขยะอื่นที่เตรียมเผาทยอยใส่เข้าช่องเผาอย่างต่อเนื่อง



9.  มีผลการตรวจวัดคุณภาพอากาศจากปล่องควันโดยสถาบัน หรือหน่วยงานภาครัฐ หรือภาคเอกชนที่ได้รับใบอนุญาตจากทางราชการ ออกเอกสารรับรองคุณภาพอากาศที่ถูกปล่อยออกไปขณะที่เผาขยะ ตามมาตรฐานกำหนดของกระทรวงแนบมาพร้อมการเสนอราคา

10.  รูปแบบเตาต้องมีความสมดุลทั้งตัวเตา  และปล่องควัน  ไม่สูงเกินความจำเป็น  ดูเรียบง่าย  การทำงานไม่มีกลไกลซับซ้อน  ไม่ยุ่งยากต่อการใช้งาน  และการดูแลรักษา  สามารถดำเนินการโดยพนักงานเผาขยะเอง



11.  ไม่มีอุปกรณ์เสริมในการกำจัดควัน  แก๊ส  จากการเผาไหม้ที่ออกจากเตา



12.  เตาเผาขยะดังกล่าวยังมีใช้อยู่ในปัจจุบัน  และยังสามารถใช้งานได้ดีอยู่พร้อมที่จะดูได้ตลอดเวลา
13.  มีการอบรมให้ความรู้กับพนักงานเทศบาลและพนักงานจ้าง จำนวน 10 ชั่วโมง
คุณสมบัติเตาเผาขยะมูลฝอย

1. เป็นเตาเผาขยะที่ประกอบสำเร็จรูปพร้อมใช้งานได้ทันทีที่นำไปติดตั้ง
กับที่ที่กำหนดโดยไม่เสียเวลาประกอบติดตั้งมาก 

2. รูปแบบเตาเผาออกแบบให้ง่ายต่อการใช้งานไม่มีกลไกสลับซับซ้อน 
และยุ่งยากต่อการทำงาน
3. มีโครงสร้างที่แข็งแรงด้วยวัสดุที่มีคุณภาพมีความทนทานต่อภูมิอากาศ
ในประเทศได้
4. มีขนาดกะทัดรัดเหมาะสมกับปริมาณขยะในชุมชนทั่ว ๆ ไป  ใช้พื้นที่ในการ
ติดตั้งน้อย
5. สามารถยก  หรือเคลื่อนย้ายได้สะดวก  และง่าย
6. ภายในเตาเผาทำด้วยวัสดุทนไฟอย่างดี
7. มีห้องเผาไหม้สองห้อง  สำหรับเผาขยะ  เผาเขม่าควัน  และแก๊สก่อนปล่อย
ออกจากปล่องควัน
8. การเผาไหม้ในห้องเผาขยะ  และเขม่าควัน  ไม่ใช้เครื่องอัดอากาศ  น้ำมัน  แก๊ส 
สารระเหยอื่น ๆ และไฟฟ้าช่วยในการเผาไหม้  นอกจากอากาศกับขยะเผาตัวมันเองแบบธรรมชาติ
9. ความร้อนที่เกิดจากการเผาไหม้ของขยะเองในสภาวะปกติสามารถให้อุณหภูมิ
ภายในห้องเผาไหม้ได้  600 – 1,000  C ๐   ซึ่งเป็นความร้อนที่สามารถเผาขยะ  เขม่าควันและแก๊สได้อย่างสมบูรณ์  เป็นการเผาไหม้ในสภาพไร้ควัน  ที่ปล่องควัน  เมื่ออุณหภูมิของเตาเผาเป็นไปตามที่กำหนด
10. มีความปลอดภัยขณะทำการเผาสูง  ความร้อนผนังเตาด้านนอกไม่เกิน 70 C ๐ 
ไม่มีแก๊ส  เปลวไฟออกจากช่องใส่ขยะ ช่องลมและไม่มีอุปกรณ์เสริมในการกำจัดควันและแก๊สที่ออกจากเตา
11. ต้องมีระบบกำจัดคุณภาพอากาศเสียก่อนปล่อยสู่อากาศ
12. ระบบเตาสามารถควบคุมลดโดยอัตโนมัติ
13. มีความทนทานต่อการใช้งาน รับประกันไม่น้อยกว่า 1 ปี

คุณสมบัติผู้เสนอราคา
                           1. เป็นบุคคลธรรมดาหรือนิติบุคคลผู้มีอาชีพรับจำหน่ายพัสดุที่สอบราคาซื้อดังกล่าว 
                           2.ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว  หรือไม่เป็น  ผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ  
                           3. ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น 
                           4. ไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้ 


กำหนดยื่นซองสอบราคา 

 

กำหนดยื่นซองสอบราคา  ตั้งแต่วันที่  5  กรกฎาคม  2553  ถึงวันที่  16  กรกฎาคม  2553   ระหว่างเวลา   08.30  น. - 16.30 น.  ในวันและเวลาราชการ   และ ในวันที่   19  กรกฎาคม   2553   ตั้งแต่เวลา 09.30 - 11.30 น. ณ ศูนย์รับและเปิดซองสอบราคา (ห้องท้องถิ่นอำเภอ)  ที่ว่าการอำเภอพรหมคีรี  จังหวัดนครศรีธรรมราช

  กำหนดเปิดซองสอบราคา



 

กำหนดเปิดซองสอบราคา  ในวันที่   20  กรกฎาคม  2553   ตั้งแต่เวลา  13.30 น.       เป็นต้นไปจนแล้วเสร็จ    ณ  ศูนย์รับและเปิดซองสอบราคา  (ห้องท้องถิ่นอำเภอ) ที่ว่าการอำเภอพรหมคีรี   จังหวัดนครศรีธรรมราช


ผู้สนใจติดต่อขอรายละเอียด  
 

ผู้สนใจติดต่อขอรายละเอียด ซื้อเอกสารสอบราคา ด้วยตนเอง หรือซื้อเอกสารสอบราคา  ทางไปรษณีย์ ได้ที่สำนักงานเทศบาลตำบลทอนหงส์   ในราคาชุดละ   2,000.-  บาท  (สองพันบาทถ้วน)   ตั้งแต่  วันที่  5  กรกฎาคม  2553  ถึงวันที่   16  กรกฎาคม  2553  ระหว่างเวลา  08.30  น. - 16.30 น. ในวันและเวลาราชการ.  หรือสอบถามทางหมายเลขโทรศัพท์ 0-7539-4208  ต่อ 12  โทรสาร  0-7539-4003  หรือทางเว็ปไซต์  www.thonhongcity.go.th   
ประกาศ  ณ  วันที่   5    เดือน   กรกฎาคม   พ.ศ. 2553
(ลงชื่อ)

          (นายอมร   แคล้วภัย)

            นายกเทศมนตรีตำบลทอนหงส์

